**Newham** (izgovor: [Njuam]) službeno engleski *London Borough of Newham*, je jedan od 14 borougha *Unutrašnjeg Londona* (Inner London) metropolitanske grofovije Greater London u kom živi 332,817 stanovnika.

Newham je jedan od šest londonskih borougha u kom su održane Ljetne olimpijske igre 2012, tu se nalazi najveći dio 
Olimpijskog parka i Olimpijski stadion.

Geografske karakteristike
-------------------------

Sa istoka graniči sa rijekom Roding, sa juga sa Temzom a sa zapada sa Rijekom Lea.

U okviru njegovih granica leže kvartovi (od juga prema sjeveru); Silvertown, North Woolwich, Custom House, Canning Town, Beckton, Plaistow, West Ham, East Ham, Upton Park, Stratford, Manor Park i djelomično Forest Gate.

Historija
---------

Današnji Borough Newham osnovan je 1965. spajanjem dotadašnjih borougha North Woolwich, East Ham i West Ham i malog dijela Barkinga, koji su najvećim dijelom bili dio historijske Grofovije Essex.

Naselje po imenu *Hame* (današnji Ham), dokumentirano je u Domesday Booku iz 1086. Prije 15. vijeka zabilježena su i naselja East Ham, West Ham i Plaistowe (Mjesto za igru). Od 19. vijeka počeo je rast Newhama kao predgrađa, doseljavanjem samih Londončana, ali i brojnih imigranata iz Evrope.

Po južnom dijelu borougha pored Kraljevskih dokova Viktorija (1855), Albert (1880) i Kralj George V (1921) na Temzi, nikli su radnički kvartovi; Canning Town, Custom House i Silvertown.

Sjeverni dio borougha dio je nizine Wanstead, on završava velikim trgovačkim centrom, pogonima željeznice i industrijskom zonom Stratforda. Istočni dio borougha je gusto stambeno naselje sa zgradama podizanim od kraja 19. do početka 20. vijeka. Stambene zgrade na sjeveru i jugu podizane su od sredine 20. vijeka.

Danas su Kraljevski dokovi zatvoreni, u jednom dijelu je smješten Univerzitet istočnog Londona. Na Temzi je 1982. Između Silvertowna i Greenwicha podignuta ustava koja štiti od visokih plimnih valova.

Preko Newhama prolazi sjeverna obilaznica i ostale važne ceste, pješačkim tunelom i trajektom spojem je sa Woolwichom u Greenwichu. Tu se uz Temzu nalazi najmanji (ali i najbliži) londonski aerodrom - London City Airport.

Najveći parkovi Newhama su; Central, Brampton, Kralja Georga V i Little Illford, uz dva parka duž Temze; Kraljice Viktorije i Lyle.

Etničke manjine, a to su uglavnom doseljenici iz Afrike, Južne Azije i Kariba čine više od polovice stanovništva.

Pobratimski gradovi
-------------------

* Njemačka Kaiserslautern, Njemačka

Izvori
------

1. 1 2 3 4  „United Kingdom: Greater London" (engleski). City population. Pristupljeno 21. 01. 2017.
2. 1 2 3 4 5 6 7 8 9 10 11  „*Newham*" (engleski). Encyclopædia Britannica. Pristupljeno 21. 01. 2017.

Vanjske veze
------------

***Newham*** na Wikimedijinoj ostavi

* Newham Council (`en`)

| * p
* r
* u
Okruzi Greater Londona |
| --- |
| 
Barking and Dagenham  •
Barnet  •
Bexley  •
Brent  •
Bromley  •
Camden  •
City of Westminster  •
Croydon  •
Ealing  •
Enfield  •
Greenwich  •
Hackney  •
Hammersmith and Fulham  •
Haringey  •
Harrow  •
Havering  •
Hillingdon  •
Hounslow  •
Islington  •
Kensington and Chelsea  •
Kingston upon Thames  •
Lambeth  •
Lewisham  •
City of London  •
Merton  •
Newham  •
Redbridge  •
Richmond upon Thames  •
Southwark  •
Sutton  •
Tower Hamlets  •
Waltham Forest  •
Wandsworth
 |